hotchpotch/miracl-hf-unified huggingface dataset:
สัปดาห์แฟชั่น
สัปดาห์แฟชั่น () เป็นงานจัดแสดงสินค้าในอุตสาหกรรมแฟชั่น เป็นเวลานานหนึ่งสัปดาห์ โดยมีนักออกแบบ และแบรนด์ต่าง ๆ แสดงคอลเลกชันล่าสุดของพวกเขาในแฟชั่นโชว์บนเวทีเดินแบบ ให้กับผู้ซื้อและสื่อ งานจัดแสดงเหล่านนี้มีอิทธิพลต่อแนวโน้มความนิยมในปัจจุบันอย่างมาก
สัปดาห์แฟชั่นที่โดดเด่นที่สุดที่จะมีขึ้นในเมืองหลวงแฟชั่นของโลก "บิ๊กโฟร์" ที่ได้รับความนิยมเป็นส่วนใหญ่จากสื่อต่าง ๆ ทั่วโลก คือนครนิวยอร์ก ลอนดอน มิลาน และปารีส
ในขณะที่วงการแฟชั่นได้เปลี่ยนแปลงมากขึ้นในศตวรรษที่ 21 ก็มีงานสัปดาห์แฟชั่นเกิดขึ้นที่ต่าง ๆ ทั่วโลก เช่น เบอร์ลิน ลอสแอนเจลิส มาดริด โรม เซาเปาลู โตเกียว เซี่ยงไฮ้ ฮ่องกง ซิดนีย์ สิงคโปร์ ดูไบ และรวมถึงกรุงเทพมหานคร ก็เป็นเจ้าภาพสำคัญในการจัดงานสัปดาห์แฟชั่น
แนวความคิดของงานสัปดาห์แฟชั่นเริ่มขึ้นที่กรุงปารีสเมื่อนักการตลาดจ้างผู้หญิงสวมเสื้อผ้าแฟชั่นในที่สาธารณะจากสนามแข่งไปจนถึงร้านเสริมสวย
ขบวนพาเหรดเหล่านี้ (ขบวนพาเหรด คือ "défilé" ในภาษาฝรั่งเศส) เริ่มค่อย ๆ กลายเป็นกิจกรรมทางสังคมของตัวเอง
เบสบอลทีมชาติเนเธอร์แลนด์
เบสบอลทีมชาติเนเธอร์แลนด์ เป็นทีมเบสบอลระดับทีมชาติของราชอาณาจักรเนเธอร์แลนด์ เป็นตัวแทนของประเทศเนเธอร์แลนด์ในการแข่งขันเบสบอลระดับนานาชาติ เป็นเบสบอลทีมชาติอันดับต้น ๆ ของ สมาพันธ์เบสบอลยุโรป และเป็นอันดับที่ 9 จาก การจัดอันดับของสหพันธ์เบสบอลระหว่างประเทศ
Intercontinental Cup
ยูโรเปียนเบสบอลแชมเปียนชิป
รายชื่องานแฟชั่น
นี่คือรายชื่องานสัปดาห์แฟชั่น/กิจกรรมแฟชั่น/งานแสดงแฟชั่น ที่มีการจัดขึ้นทุกปีหรือสองปีต่อครั้ง มีห้างานหลักที่สำคัญ ๆ ต่อโลกคือ นิวยอร์กแฟชั่นวีก ลอนดอนแฟชั่นวีก มิลานแฟชั่นวีก ปารีสแฟชั่นวีก และอาหรับแฟชั่นวีก ในขณะที่วงการแฟชั่นได้เปลี่ยนแปลงมากขึ้นในศตวรรษที่ 21 ก็มีงานสัปดาห์แฟชั่นเกิดขึ้นที่ต่าง ๆ ทั่วโลก เช่น เบอร์ลิน ลอสแอนเจลิส มาดริด โรมเซาเปาลู โตเกียว เซี่ยงไฮ้ ฮ่องกง ซิดนีย์ สิงคโปร์ ดูไบ และรวมถึงกรุงเทพมหานคร ก็เป็นเจ้าภาพสำคัญในการจัดงานสัปดาห์แฟชั่น
รายการจัดเรียงตามทวีปและประเทศ
http://www.ivorycoastfashion.com
Voyage of creationwww.helsinkifashionweeklive.com
 Principal shows:
* Melbourne Spring Fashion Week
รายนามการแสดงพักครึ่งซูเปอร์โบวล์
การแสดงช่วงพักครึ่งเป็นประเพณีระหว่างเกมอเมริกันฟุตบอลในทุกระดับของการแข่งขัน เป็นการแสดงความบันเทิงในช่วงซูเปอร์โบว์ลซึ่งเป็นเกมชิงแชมป์ประจำปีของเนชันแนลฟุตบอลลีก (NFL) การแสดงช่วงพักครึ่งของซูเปอร์โบว์ลเป็นการแสดงที่ถูกจับตามองมากที่สุดในสหรัฐอเมริกา ช่วงไม่กี่ปีที่ผ่านมา การแสดงช่วงพักครึ่งของซูเปอร์โบว์ลครั้งที่ 49 โดยนักร้องหญิงชาวอเมริกัน เคที เพร์รี ได้มีการรับชมถึง 118.5 ล้านคนของการออกอากาศโดยรวมที่มียอดการเข้าฉายประมาณ 120.3 ล้านคน ซึ่งเป็นรายการโทรทัศน์ที่มีผู้ชมมากที่สุดในประวัติศาสตร์ของสหรัฐฯ เอ็นเอฟเออ้างว่าการแสดงช่วงพักครึ่งของซูเปอร์โบว์ลครั้งที่ 51 โดยเลดี้ กาก้า ได้รับการชมดนตรีมากที่สุดทุกช่วงเวลา เป็นจำนวน 150 ล้านคนที่ชมผ่านโทรทัศน์ รวมทั้งผู้ดูที่ไม่ซ้ำกันของการโพสต์วิดีโอของการแสดงช่วงพักครึ่งบนแพลตฟอร์มของลีก และวิดีโอบนสื่อสังคมออนไลน์
ต่อไปนี้เป็นรายการนักแสดงผู้ผลิตธีมและผู้สนับสนุนสำหรับการแสดงช่วงพักครึ่งของซูเปอร์โบว์ล
8 เทพอสูรมังกรฟ้า (ละครโทรทัศน์ พ.ศ. 2525)
8 เทพอสูรมังกรฟ้า (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2525 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย ไบรอัน เหลียง, ทัง เจิ้นเย่, หวง เย่อหัว, เฉิน อี้ว์เหลียน ออกอากาศทางช่อง TVB ในจีน
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ
8 เทพอสูรมังกรฟ้า (ละครโทรทัศน์ พ.ศ. 2540)
8 เทพอสูรมังกรฟ้า (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2540 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย เฉิน ฮ่าวหมิน, ฝาน เส้าหวง, หวง เย่อหัว ออกอากาศทางช่อง TVB ในจีน
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ
การปฏิวัติ ค.ศ. 1917–1923
การปฏิวัติ ค.ศ. 1917–1923 เป็นช่วงเวลาแห่งความไม่สงบทางการเมืองและการลุกฮือทั่วโลกด้วยแรงบังดาลใจจากความสำเร็จของการปฏิวัติรัสเซียและความวุ่นวายที่เกิดขึ้นมาจากภายหลังสงครามโลกครั้งที่หนึ่ง การลุกฮือครั้งนี้ส่วนใหญ่เป็นพวกสังคมนิยมหรือพวกต่อต้านอาณานิคมในธรรมชาติและความล้มเหลวหลายประการ จากทุกการเคลื่อนไหวการปฏิวัติของยุค,การปฏิวัติในปี ค.ศ. 1917–1923 ได้ให้ความหมายเป็นส่วนใหญ่ว่าเป็นเหตุการณ์ความไม่สงบที่เกิดมาจากสงครามโลกครั้งที่หนึ่งในทวีปยุโรป
รัฐบาเซิล-ชตัดท์
รัฐบาเซิล-ชตัดท์ () เป็น 1 ใน 26 รัฐของประเทศสวิตเซอร์แลนด์ รัฐแห่งนี้มีสถานะเป็นนครรัฐ ตั้งอยู่ชายแดนทางเหนือติดกับประเทศเยอรมนีและประเทศฝรั่งเศส ด้วยพื้นที่เพียง 37 ตารางกิโลเมตรทำให้รัฐแห่งนี้เป็นรัฐขนาดเล็กที่สุดในสวิตเซอร์แลนด์ รัฐแห่งนี้มีประชากรรวมทั้งสิ้น 198,290 ในปี 2017 ในจำนวนนี้เป็นชาวต่างด้าว 56,106 คน
แม้จะเป็นรัฐเล็กๆ แต่พื้นที่บริเวณเมืองบาเซิลถือเป็นศูนย์กลางทางเศรษฐกิจอันดับสองของประเทศสวิตเซอร์แลนด์รองจากซือริชและตามด้วยเจนีวา อุตสาหกรรมเคมีภัณฑ์และเวชภัณฑ์มีบทบาทอย่างมากต่อเศรษฐกิจของรัฐนี้ นอกจากนี้ เมืองบาเซิลยังเป็นที่ตั้งของสำนักงานใหญ่ของธนาคารเพื่อการชำระบัญชีระหว่างประเทศ ซึ่งมีสมาชิกเป็นธนาคารกลางของกว่า 60 ประเทศ
วาเลเรียน พลิกจักรวาล
วาเลเรียน พลิกจักรวาล (, ) เป็นภาพยนตร์แนวผจญภัยบันเทิงคดีวิทยาศาสตร์จากประเทศฝรั่งเศส ออกฉายเมื่อ ค.ศ. 2017 เขียนบทและกำกับโดยลุก แบซง และอำนวยการสร้างร่วมกันโดยเบซงและภรรยา Virginie Besson-Silla ภาพยนตร์เรื่องนี้ดัดแปลงจากหนังสือการ์ตูนชุดแนวบันเทิงคดีวิทยาศาสตร์จากประเทศฝรั่งเศสชื่อเรื่อง "Valérian and Laureline" เรื่องโดย Pierre Christin และภาพโดย Jean-Claude Mézières มี Dane DeHann รับบทเป็น Velerian และ Cara Delevingne รับบทเป็น Laureline ร่วมกับนักแสดงสมทบ Clive Owen, Rihanna, Ethan Hawke, Herbie Hancock, Kris Wu และ Rutger Hauer
ธนาคารเพื่อการชำระบัญชีระหว่างประเทศ
ธนาคารเพื่อการชำระบัญชีระหว่างประเทศ () หรือ BIS เป็นสถาบันการเงินระหว่างประเทศอันมีธนาคารกลางของประเทศต่างๆเป็นหุ้นส่วน มีหน้าที่ดูแลระบบเงินตราระหว่างประเทศ เป็นนายธนาคารของบรรดาธนาคารกลาง ตลอดจนส่งเสริมความร่วมมือและเป็นเวทีการแลกเปลี่ยนข้อคิดเห็นระหว่างธนาคารกลางและสถาบันทางการเงินระหว่างประเทศต่างๆ มีธนาคารกลางกว่า 60 แห่งทั่วโลกเป็นสมาชิกสถาบันนี้ มีสำนักงานใหญ่ตั้งอยู่ที่เมืองบาเซิล ประเทศสวิตเซอร์แลนด์ และมีสำนักงานผู้แทน 2 แห่งในฮ่องกงและเม็กซิโกซิตี
ผู้บริหารสูงสุดของ BIS คือตำแหน่งประธานกรรมการและผู้อำนวยการ โดยจะถือเอาผู้ว่าการธนาคารกลางของประเทศสมาชิกหนึ่งมาดำรงตำแหน่งนี้ และจะดำรงตำแหน่งในบีไอเอ็สไปจนกระทั่งเขาพ้นจากการเป็นผู้ว่าการธนาคารกลางในประเทศของตน ประธานกรรมการและผู้อำนวยการบีไอเอ็สคนปัจจุบันคือ เยินส์ ไวด์มันน์ (Jens Weidmann) ผู้ว่าการธนาคารธนาคารกลางเยอรมัน
ธนาคารแห่งประเทศไทยเข้าเป็นสมาชิกใน BIS เมื่อค.ศ. 2000 ปัจจุบันธนาคารแห่งประเทศไทยถือครองหุ้นใน BIS เป็นจำนวน 3,211 หุ้น (0.6% ของจำนวนหุ้นทั้งหมด) และในฐานะผู้ถือหุ้น ธนาคารแห่งประเทศไทยได้รับเชิญให้ส่งผู้แทนเข้าร่วมประชุมทุก 2 เดือนที่เมืองบาเซิล
ธนาคารเพื่อการชำระบัญชีระหว่างประเทศก่อตั้งขึ้นใน ค.ศ. 1930 โดยข้อตกลงระหว่างรัฐบาลระหว่าง เยอรมนี, เบลเยียม, ฝรั่งเศส, สหราชอาณาจักร, อิตาลี, ญี่ปุ่น, สหรัฐอเมริกา และสวิตเซอร์แลนด์ เมื่อแรกก่อตั้งมีวัตถุประสงค์เพื่อเป็นองค์กรที่ดูแลการเรียกร้องค่าปฏิกรรมสงครามโลกครั้งที่หนึ่งจากเยอรมนี ต่อมาในช่วงสงครามโลกครั้งที่สอง ฝ่ายสัมพันธมิตรเรียกร้องไม่ให้ธนาคารแห่งนี้รับฝากสินทรัพย์ใดๆจากนาซีเยอรมนี โดยอ้างว่าทองคำและสินทรัพย์เหล่านั้นเป็นของที่ถูกยึดมาจากชาวยิวและธนาคารกลางในประเทศที่ถูกยึดครองโดยเยอรมัน อย่างไรก็ตาม จากการที่ธนาคารแห่งนี้มีกรรมการบริหารเป็นนักอุตสาหกรรมและนายทุนชาวเยอรมัน ทำให้ธนาคารแห่งนี้รับฝากเงิน ทองคำ และสินทรัพย์จากนาซีเยอรมนีจำนวนมหาศาลโดยไม่สนใจข้อเรียกร้องของฝ่ายสัมพันธมิตร
การประชุมเบรตตันวูดส์ของฝ่ายสัมพันธมิตรใน ค.ศ. 1944 ผู้แทนนอร์เวย์ได้เสนอหลักฐานว่าธนาคารแห่งนี้มีความผิดร่วมฐานอาชญากรรมสงคราม ผู้แทนนอร์เวย์เสนอให้ยุบธนาคารนี้และนำสินทรัพย์ของธนาคารชำระหนี้เป็นค่าปฏิกรรมสงคราม ซึ่งที่ประชุมก็มีมติเห็นชอบตามนั้นโดยไม่คัดค้านใดๆ อย่างไรก็ตาม หลังการอสัญกรรมของประธานาธิบดีสหรัฐ แฟรงกลิน ดี. โรสเวลต์ ในเดือนเมษายน ค.ศ. 1945 แผนการนี้ก็จางหายไป รัฐบาลของประธานาธิบดีคนใหม่ แฮร์รี เอส. ทรูแมน เห็นควรให้คงธนาคารแห่งนี้ไว้ ในที่สุด แผนการยุบธนาคารแห่งนี้ก็เป็นอันแท้งไปในค.ศ. 1948
เมื่อ BIS ถูกวางตัวให้เป็นสถาบันธนาคารกลาง ได้กำหนดพันธกิจไว้ดังนี้:
ธนาคารเพื่อการชำระบัญชีระหว่างประเทศ มีสมาชิกเป็นธนาคารกลาง 60 แห่ง ในจำนวนนี้เป็นธนาคารกลาง 35 แห่งในทวีปยุโรป, 13 แห่งในทวีปเอเชีย, 5 แห่งในทวีปอเมริกาใต้, 2 แห่งในโอเชียเนีย และ 2 แห่งในแอฟริกา
รัฐของประเทศสวิตเซอร์แลนด์
สมาพันธรัฐสวิสประกอบด้วย 26 รัฐ ( หรือ ) ซึ่งในระหว่างคริสต์ศตวรรษที่ 13 ถึง 18 ต่างเคยเป็นรัฐเอกราช มีเขตแดน, กองทัพ และสกุลเงินเป็นของตนเอง จนกระทั่งมีการสถาปนาสมาพันธรัฐสวิสขึ้นในค.ศ. 1848 เมื่อแรกสถาปนาประเทศประกอบด้วย 25 รัฐ แต่มีการแยกบางส่วนของรัฐแบร์นออกมาจัดตั้งเป็นรัฐฌูว์ราในค.ศ. 1979
รัฐส่วนใหญ่ในประเทศสวิตเซอร์แลนด์ใช้ภาษาเยอรมันเป็นภาษาทางการ แต่ก็จะมีบางรัฐในภูมิภาครอม็องดีซึ่งประชากรส่วนมากใช้ภาษาฝรั่งเศส และในรัฐตีชีโนประชากรส่วนมากใช้ภาษาอิตาลี
รัฐเจนีวา
สาธารณรัฐแห่งรัฐเจนีวา (; ) เป็น 1 ใน 26 รัฐของประเทศสวิตเซอร์แลนด์ ตั้งอยู่ในภูมิภาครอม็องดีทางตะวันตกเฉียงใต้ของประเทศ มีพรมแดนเกือบทั้งหมดติดกับประเทศฝรั่งเศส ประชากรเกือบทั้งหมดในรัฐนี้จึงพูดภาษาฝรั่งเศส
รัฐแห่งนี้ในอดีตเคยเป็นรัฐอิสระซึ่งดัชชีซาวอยหมายจะผนวกให้เป็นส่วนหนึ่งของตน ทำให้รัฐแห่งนี้หันไปเป็นพันธมิตรกับสมาพันธรัฐสวิสและประกาศตนเองเป็น "สาธารณรัฐเจนีวา" พร้อมกับการสถาปนารัฐธรรมนูญขึ้นในค.ศ. 1514 ต่อมารัฐแห่งนี้ถูกยึดครองโดยฝรั่งเศสในช่วงสงครามนโปเลียน หลังสงครามนโปเลียนสิ้นสุด รัฐแห่งนี้จึงตัดสินใจเข้าร่วมกับสมาพันธรัฐสวิสในค.ศ. 1815 กลายเป็นรัฐที่ 22 ของสมาพันธรัฐสวิสและมีสถานะเป็น "สาธารณรัฐในสมาพันธรัฐสวิส" นับตั้งแต่นั้น
มาเลนคายาเวรา
มาเลนคายาเวรา (, "Malenkaya Vera"), เป็นภาพยนตร์จากค่าย กอร์กีฟิล์มสตูดิโอ เข้าฉายในปี 1988 กำกับโดยผู้กำกับภาพยนตร์ชาวรัสเซีย Vasili Pichul ภาพยนตร์เป็นภาพยนตร์ที่มีผู้ชมมากที่สุดในสหภาพโซเวียต ประจำปี 1988 โดยมีจำนวนผู้ชมกว่า 55 ล้านคน
ภาพยนตร์ได้รับรางวัล 6 รางวัล และได้รับการเสนอชื่ออีก 8 รางวัล โดยรางวัลที่เด่นที่สุดคือ "รางวัลนักแสดงยอดเยี่ยม" ของ Natalya Negoda ที่งาน Nika Awards ในปี 1989 ผู้กำกับภาพยนตร์ Vasili Pichul ได้รับรางวัล the Special Jury Prize ในงาน เทศกาลภาพยนตร์มอนทรีออล ประจำปี 1988 และรางวัล FIPRESCI Prize ในงาน เทศกาลภาพยนตร์เวนิส ประจำปี 1988
ยามเมื่อแสงดับลา
ยามเมื่อแสงดับลา () คือ ภาพยนตร์สารคดีขนาดสั้น ปี พ.ศ. 2557 กำกับโดย วรรจธนภูมิ ลายสุวรรณชัย ในนามของกลุ่มอายดร็อปเปอร์ฟิลล์ โดยเป็นงานที่ผลิตให้แก่หอภาพยนตร์ (องค์การมหาชน) เพื่อรำลึกถึง "ความสำคัญในการชมภาพยนตร์ร่วมกัน" ในโรงภาพยนตร์แบบสแตนด์อโลนในประเทศไทย ที่ค่อย ๆ ล่มสลายและถูกแทนที่ด้วยโรงภาพยนตร์แบบมัลติเพล็กซ์
ภาพยนตร์เรื่องนี้นำเสนอเนื้อหาผ่านบทสัมภาษณ์เกี่ยวกับความทรงจำและประสบการณ์ที่มีต่อโรงภาพยนตร์สแตนด์อโลนของผู้กำกับภาพยนตร์และนักวิจารณ์ภาพยนตร์ชาวไทย ร่วมกับภาพของโรงภาพยนตร์ร้างในกรุงเทพฯ และฟุตเตจภาพยนตร์เก่า ซึ่งต่อมาวรรจธนภูมิได้นำเนื้อหาของภาพยนตร์เรื่องนี้ไปพัฒนาให้กลายเป็นภาพยนตร์สารคดีเชิงทดลองขนาดยาวเรื่อง "นิรันดร์ราตรี" (พ.ศ. 2560)
ภาพยนตร์เรื่องนี้ผลิตโดยกลุ่มอายดร็อปเปอร์ฟิลล์ กำกับและถ่ายทำโดย วรรจธนภูมิ ลายสุวรรณชัย โดยเป็นงานที่ผลิตให้แก่หอภาพยนตร์ (องค์การมหาชน) เพื่อรำลึกถึงวัฒนธรรมการชมภาพยนตร์ในโรงภาพยนตร์สแตนด์อโลน ที่เคยรุ่งเรืองและเป็นสถานที่พักผ่อนหย่อนใจของคนไทยส่วนหนึ่งในอดีต ก่อนที่โรงภาพยนตร์แบบมัลติเพล็กซ์ตามห้างสรรพสินค้าจะขยายตัวมาครองพื้นที่โรงภาพยนตร์กระแสหลักในประเทศไทย และทำให้โรงภาพยนตร์แบบสแตนด์อโลนจำนวนมากต้องปิดตัวไปในที่สุด
สำหรับรูปแบบการนำเสนอเนื้อหาในภาพยนตร์เรื่องนี้ ผู้สร้างเลือกที่จะดำเนินเรื่องด้วยภาพสถาปัตยกรรมและเศษซากต่าง ๆ ภายในโรงภาพยนตร์ร้างในกรุงเทพฯ ที่บันทึกมาจากโรงภาพยนตร์ปารีสและโรงภาพยนตร์อุดมสุข พร้อมไปกับเสียงคำให้สัมภาษณ์ของผู้กำกับภาพยนตร์และนักวิจารณ์ภาพยนตร์ชาวไทยรวม 3 คน ได้แก่ สมเกียรติ วิทุรานิช, กิตติศักดิ์ สุวรรณโภคิน และมโนธรรม เทียมเทียบรัตน์ เกี่ยวกับความทรงจำและประสบการณ์ที่แต่ละคนมีต่อการชมภาพยนตร์ในโรงภาพยนตร์สแตนด์อโลนในอดีต รวมถึงทัศนคติที่มีต่อการเปลี่ยนผ่านจากยุคโรงภาพยนตร์สแตนด์อโลนสู่โรงภาพยนตร์แบบมัลติเพล็กซ์
ภาพยนตร์เรื่องนี้ได้รับเลือกให้เข้าฉายในโปรแกรมพิเศษของเทศกาลภาพยนตร์สารคดีนานาชาติศาลายา ครั้งที่ 5 เมื่อวันที่ 26 มีนาคม พ.ศ. 2558 และเข้าฉายในงานภาพยนตร์สั้นมาราธอน ของเทศกาลภาพยนตร์สั้น ครั้งที่ 19 เมื่อวันที่ 29 กรกฎาคม พ.ศ. 2558 นอกจากนั้นยังได้รับเลือกให้ฉายในโปรแกรมภาพยนตร์สั้น "ฟิล์มไวรัสไวด์ไทป์ 2014" ที่จัดโดยกลุ่มฟิล์มไวรัสร่วมกับห้องสมุดเดอะรีดดิงรูม เมื่อวันที่ 31 พฤษภาคม พ.ศ. 2558 ด้วย
ธนาคารประชาชนจีน
ธนาคารประชาชนจีน ( "จงกั๋วเหรินหมินหยินหาง") เป็นธนาคารกลางของสาธารณรัฐประชาชนจีน มีอำนาจในการดูแลนโยบายการเงินและกำกับสถาบันการเงินในจีนแผ่นดินใหญ่ ในปี ค.ศ. 2017 ธนาคารประชาชนจีนถือเป็นธนาคารกลางที่ถือครองทรัพย์สินมากที่สุดในโลก
ธนาคารแห่งนี้ก่อตั้งเมื่อวันที่ 1 ธันวาคม ค.ศ. 1948 ในสมัยนายกรัฐมนตรีโจว เอินไหล จากการรวมกันระหว่างสามธนาคารคือ ธนาคารเหอเป่ย์, ธนาคารเปย์ไห่ ธนาคารกสิกรซีเป่ย์ เมื่อแรกก่อตั้งมีที่ทำการตั้งอยู่ที่เมืองฉือเจียจวงในมณฑลเหอเป่ย์ และได้ย้ายที่ทำการไปยังกรุงปักกิ่งในค.ศ. 1949 โดยทำหน้าที่เป็นทั้งธนาคารพาณิชย์และธนาคารกลางควบคู่กันไปจนกระทั่งมีการปฏิรูปเศรษฐกิจครั้งใหญ่ในค.ศ. 1978 จึงมีการแยกธนาคารพาณิชย์ออกจากธนาคารกลาง และจัดตั้งเป็นธนาคารพาณิชย์ของรัฐสี่แห่ง
ผู้ว่าการธนาคารประชาชนจีนจะถูกแต่งตั้งโดยการเสนอชื่อของนายกรัฐมนตรีจีนโดยผ่านความเห็นชอบจากสมัชชาประชาชนแห่งชาติ หากอยู่ในช่วงนอกสมัยการประชุม คณะกรรมการประจำสมัชชาฯจะทำหน้าที่เห็นชอบแทน การปลดผู้ว่าการธนาคารออกจากตำแหน่งก็ใช้หลักเกณฑ์เดียวกัน เมื่อได้ผู้ว่าการธนาคารแล้ว ผู้ว่าการธนาคารจะเป็นผู้เสนอชื่อรองผู้ว่าการให้นายกรัฐมนตรีแต่งตั้ง
หน้าต่างสีชมพู ประตูสีฟ้า
หน้าต่างสีชมพู ประตูสีฟ้า เป็นละครโทรทัศน์แนวดราม่า-โรแมนติก-คอมเมดี ผลิตโดย บริษัท เอ็กแซ็กท์ จำกัด โดยสร้างจากนวนิยายที่มีชื่อเดียวกันกับชื่อเรื่องของคุณ ชมัยภร แสงกระจ่าง ได้ถูกนำไปสร้างเป็นละครโทรทัศน์แล้ว 1 ครั้ง
ครั้งแรกใน พ.ศ. 2546 ทางสถานีวิทยุโทรทัศน์ไทยทีวีสีช่อง 3 กำกับการแสดงโดย ฉัตรชัย สุรสิทธิ์ บทโทรทัศน์โดย ช่อมะลิ นำแสดงโดย จุฑาภัทร เหล่าธรรมทัศน์, อคัมย์สิริ สุวรรณศุข, พงษ์สิรี บรรลือวงศ์ โดยออกอากาศทุกวันเสาร์-อาทิตย์ เวลา 20.15 - 22.20 น. ตั้งแต่วันที่ 17 พฤษภาคม – 8 มิถุนายน พ.ศ. 2546
พระเจ้าฟรีดริช วิลเฮ็ล์มที่ 4 แห่งปรัสเซีย
พระเจ้าฟรีดริช วิลเฮ็ล์มที่ 4 () ทรงเป็นกษัตริย์แห่งปรัสเซียระหว่างค.ศ. 1840 ถึง 1861 เป็นพระราชโอรสองค์โตในพระเจ้าฟรีดริช วิลเฮ็ล์มที่ 3 กับพระนางลูอีเซอแห่งเมคเลินบวร์ค-ชเตรลิทซ์ พระองค์เคยรับราชการทหารในกองทัพปรัสเซีย และเข้ามีส่วนร่วมในสงครามปลดแอกจากฝรั่งเศสในค.ศ. 1814
เมื่อพระราชบิดาสวรรคตในค.ศ. 1840 พระองค์ในฐานะมกุฎราชกุมารก็ขึ้นสืบราชสมบัติปรัสเซียต่อ และทรงได้ขึ้นชื่อว่าเป็นกษัตริย์ผู้ทรงศิลปะจินตนิยม ทรงมีความสนใจในด้านสถาปัตยกรรมและการจัดสวน ตลอดจนเป็นองค์อุปถัมภ์ของศิลปินมากชื่อเสียงอย่าง คาร์ล ฟรีดริช ชิงเคิล, เฟลิกซ์ เมนเดิลส์โซห์น เป็นต้น ในรัชสมัยของพระองค์ได้มีการก่อสร้างอาคารต่างๆมากมายในเบอร์ลินและพ็อทซ์ดัมจนแล้วเสร็จ อาทิ มหาวิหารโคโลญ เป็นต้น พระองค์ทรงเป็นนักปกครองที่มีหัวอนุรักษนิยม ในค.ศ. 1849 พระองค์ทรงปฏิเสธรับตำแหน่งจักรพรรดิเยอรมัน (เยอรมนีที่ไม่รวมออสเตรีย) ที่เสนอโดยสมัชชาแห่งชาติในนครแฟรงเฟิร์ต
พระองค์ประชวรด้วยโรคหลอดเลือดสมอง และเสด็จสวรรคตในค.ศ. 1861 โดยไร้พระราชบุตร ทำให้พระอนุชาของพระองค์ได้ขึ้นสืบราชสมบัติต่อเป็นพระเจ้าวิลเฮ็ล์มที่ 1 แห่งปรัสเซีย ซึ่งต่อมาพระอนุชาองค์นี้สามารถรวมชาติเยอรมันสำเร็จและขึ้นเป็นจักรพรรดิเยอรมัน
ระบำฝรั่งคู่
ระบำฝรั่งคู่ เป็นการรำตามจังหวะทำนอง ที่เรียกกันว่า "เพลงฝรั่งรำเท้า" อันประกอบด้วยเพลง ฝรั่งรำเท้า ตะเขิ่ง เจ้าเซ็น เพลงเร็ว เพลงฉิ่ง จีนรัว จีนรำพัด และจีนถอน ซึ่งพระประดิษฐ์ไพเราะ(ครูมี) เป็นผู้แต่งและกรมหลวงรณเรศได้ประดิษฐ์ท่ารำขึ้น จึงมีท่ารำไทยลีลาฝรั่ง แขก และจีนระคนกัน ผู้แสดงต้องเป็นผู้รำงาม มีฝีมือและความสามารถ ทั้งฝ่ายพระและนาง นิยมแสดงในละครในเรื่องอิเหนา ตอนอุณากรรณลงสวน และละครเรื่องอุณรุท ตอนอุณรุทเข้าห้องนางอุษา
เมนทอล
เมนทอล () เป็นสารประกอบอินทรีย์ที่มีสูตรเคมีคือ CHO มีลักษณะเป็นของแข็งผลึกสีขาวหรือไม่มีสี สามารถสังเคราะห์ได้ ในธรรมชาติพบในมินต์, มินต์ป่า, เปปเปอร์มินต์ในรูป (−)-menthol เมนทอลมีคุณสมบัติในการกระตุ้นตัวรับความรู้สึกเย็น TRPM8 ใช้เป็นยาบรรเทาปวดและยาชาเฉพาะที่
อัตตาธิปไตย (แก้ความกำกวม)
อัตตาธิปไตย ในภาษาไทยมาจากคำว่า "อัตตา" (ตน) และ "อธิปไตย" (ความเป็นใหญ่) โดยมีรากจากคำภาษาบาลีว่า "อตฺตาธิปเตยฺย" โดยราชบัณฑิตยสถานได้ให้ความหมายว่า "ระบอบการปกครองที่ผู้นำมีอำนาจเด็ดขาดและไม่จำกัด" เป็นคำที่อาจหมายถึง
อัตตาธิปไตย
ในสาขารัฐศาสตร์ อัตตาธิปไตย
เป็นระบอบการปกครองที่อำนาจสูงสุดรวมศูนย์อยู่ในมือของบุคคลคนเดียว
ที่สามารถตัดสินใจได้อย่างไม่จำกัดโดยกฎหมายหรือกลไกการควบคุมที่ประชาชนตั้งขึ้น
เป็นคำที่ราชบัณฑิตยสถานได้ให้ความหมายไว้ว่า "ระบอบการปกครองที่ผู้นำมีอำนาจเด็ดขาดและไม่จำกัด"
อัตตาธิปไตยในประวัติศาสตร์ปกติจะอยู่ในรูปแบบสมบูรณาญาสิทธิราชย์หรือระบอบเผด็จการ
ในยุคต้น ๆ คำว่า "autocrat" มักใช้หมายถึงลักษณะที่พึงประสงค์ของผู้ปกครอง โดยนัยว่า "ไร้ผลประโยชน์ขัดกัน"
ในยุคกรีกสมัยกลาง (ประมาณคริสต์ศตวรรษที่ 5-6 จนจบสมัยกลาง) คำว่า "Autocrates" ใช้กับใครก็ได้ที่มีบรรดาศักดิ์เป็น "จักรพรรดิ" ไม่ว่ากษัตริย์จะทรงมีอำนาจเช่นไรจริง ๆ 
กษัตริย์เชื้อสายสลาวิกบางพระองค์ รวมทั้งซาร์และจักรพรรดิของรัสเซีย ยังทรงมีพระบรรดาศักดิ์ "Autocrat" ในพระนามของพระองค์
ซึ่งแยกพระองค์จากกษัตริย์ภายใต้รัฐธรรมนูญในประเทศยุโรปอื่น ๆ
ทั้งระบบรวบอำนาจเบ็ดเสร็จและเผด็จการทหารบ่อยครั้งระบุว่าเป็นอัตตาธิปไตย แม้อาจไม่ใช่จริง ๆ 
เพราะในระบบรวบอำนาจเบ็ดเสร็จ รัฐจะควบคุมวิถีชีวิตและประชาสังคมทุกอย่าง
อาจมีผู้มีอำนาจเผด็จการสูงสุด ซึ่งก็จะทำให้เป็นอัตตาธิปไตย หรืออาจมีผู้นำเป็นกลุ่มเช่น คณะผู้ยึดอำนาจการปกครองหรือพรรคการเมืองเดี่ยว
ตามการวิเคราะห์ข้อพิพาททางการทหารระหว่างรัฐสองรัฐ ถ้ารัฐหนึ่งเป็นอัตตาธิปไตย โอกาสความรุนแรงจะเพิ่มขึ้นเป็นทวีคูณ
เพราะองค์อัตตาธิปัตย์ (autocrat) ก็ต้องอาศัยคนอื่น ๆ เพื่อจะปกครอง ดังนั้น การแยกแยะอัตตาธิปไตยจากคณาธิปไตยที่เกิดในประวัติศาสตร์ บางครั้งจึงเป็นเรื่องยาก
อัตตาธิปัตย์ตามประวัติโดยมากต้องอาศัยขุนนาง ทหาร นักบวช และกลุ่มอภิสิทธิชนอื่น ๆ
อัตตาธิปไตยบางครั้งจะอิงอำนาจการปกครองกับเทวสิทธิราชย์
จักรวรรดิโรมัน - ในปี 27 ก่อนคริสตกาล จักรพรรดิเอากุสตุสทรงก่อตั้งจักรวรรดิโรมันหลังจากอวสานของสาธารณรัฐโรมัน
แม้พระองค์จะทรงอนุญาตวุฒิสภาโรมัน แต่อำนาจที่แท้จริงก็อยู่ในพระหัตถ์ของพระองค์ทั้งสิ้น
เป็นระบอบที่ทรงสันติภาพและความรุ่งเรืองจนกระทั่งถึงจักรพรรดิก็อมมอดุสเริ่มตั้งแต่ ค.ศ. 161 แล้วต่อมาในคริสต์ทศวรรษที่ 3 จึงเห็นการรุกรานจากอนารยชนและความตกต่ำทางเศรษฐกิจ
ต่อมาทั้งจักรพรรดิดิออเกลติอานุส (ค.ศ. 284-305) และจักรพรรดิคอนสตันไทน์มหาราช (ค.ศ. 306-337) ก็ทรงอำนาจโดยเป็นผู้นำเผด็จการเบ็ดเสร็จ ซึ่งเพิ่มอำนาจขององค์จักรพรรดิ
แต่จักรวรรดิโรมันก็ขยายใหญ่มากจนจักรพรรดิดิออเกลติอานุส ต้องทรงให้ปกครองโดยผู้นำ 4 ท่านเป็นระบบ tetrarchy (ค.ศ. 284-324)
ในที่สุด จักรวรรดิโรมันก็แบ่งออกเป็นสองส่วน คือ ภาคตะวันตก (โรมัน) และภาคตะวันออก (จักรวรรดิไบแซนไทน์)
โดยจักรวรรดิโรมันตะวันตกในที่สุดก็ล้มลงใน ค.ศ. 476 หลังจากที่จักรพรรดิโรมุลุส เอากุสตุส ทรงยอมแพ้ต่อกษัตริย์เยอรมัน
Think tank
คำภาษาอังกฤษว่า think tank 
(คณะทำงานระดับมันสมอง, กลุ่มคนที่ทำงานเกี่ยวกับการวิจัย, 
คณะผู้เชี่ยวชาญ, กลุ่มผู้เชี่ยวชาญ) 
หรือ policy institute (สถาบันนโยบาย) หรือ think factory (โรงงานความคิด) เป็นต้น
เป็นองค์การที่ทำงานวิจัยและสนับสนุนเกี่ยวกับประเด็นต่าง ๆ รวมทั้งนโยบายสังคม กลยุทธ์ทางการเมือง เศรษฐกิจ การทหาร เทคโนโลยี และวัฒนธรรม
สถาบันนโยบายโดยมากเป็นองค์การไม่แสวงหาผลกำไร ซึ่งบางประเทศรวมทั้งสหรัฐและแคนาดาเว้นภาษีให้
และพวกอื่นก็ได้ทุนจากรัฐบาล จากองค์การสนับสนุนประเด็นทางกฎหมายต่าง ๆ จากธุรกิจ หรือได้รายได้จากการให้คำปรึกษาหรือการวิจัยที่เกี่ยวข้องกัน
สถาบันนโยบายอาจมีกลุ่มผู้เชี่ยวชาญจากสาขาวิชาต่าง ๆ ทำงานให้กับผู้บริโภคที่เป็นรัฐบาลหรือเอกชน โปรเจ็กต์จากรัฐบาลบ่อยครั้งเกี่ยวกับการวางแผนทางสังคมและการป้องกันประเทศ งานที่ทำให้กับเอกชนอาจรวมการพัฒนาและการทดสอบเทคโนโลยีและผลิตภัณฑ์ใหม่ ๆ แหล่งเงินทุนอาจรวมการมอบเงินทุน สัญญาว่าจ้าง การบริจาคส่วนบุคคล และรายได้จากการขายรายงาน
ความหลากหลายทางพันธุกรรม
ความหลากหลายทางพันธุกรรม
เป็นจำนวนลักษณะทางพันธุกรรมทั้งหมดของสปีชีส์
ซึ่งแยกจาก "ความผันแปรได้ทางพันธุกรรม" (genetic variability) ซึ่งหมายถึงความโน้มเอียงของลักษณะทางพันธุกรรมที่จะต่างกัน
ความหลากหลายทางพันธุกรรมเป็นกลไกหนึ่ง ที่ประชากรสิ่งมีชีวิตปรับตัวให้เข้ากับสิ่งแวดล้อมที่กำลังเปลี่ยนไป
ถ้าประชากรมีความแตกต่างกันมาก หน่วยสิ่งมีชีวิตบางหน่วยในกลุ่มประชากรก็จะมีโอกาสมีอัลลีลในรูปแบบต่าง ๆ ที่เหมาะสมกับสิ่งแวดล้อมมากกว่า
และก็จะมีโอกาสรอดชีวิตแล้วสร้างทายาทที่มีอัลลีลที่ว่ามากกว่าหน่วยอื่น ๆ 
กลุ่มประชากรก็จะดำเนินไปได้ในรุ่นต่อ ๆ ไปเพราะความสำเร็จของหน่วยสิ่งมีชีวิตเหล่านั้น
สาขาพันธุศาสตร์ประชากรมีสมมติฐานและทฤษฎีหลายอย่างเกี่ยวกับความหลากหลายทางพันธุกรรม
ทฤษฎีวิวัฒนาการที่เป็นกลาง (neutral theory of evolution) เสนอว่า ความหลากหลายเป็นผลของการสะสมความต่าง ๆ ที่ไม่มีประโยชน์และไม่มีโทษ
การคัดเลือกที่แตกต่าง (diversifying selection) เป็นสมมติฐานว่า สิ่งแวดล้อมที่ต่างกันของกลุ่มประชากรย่อย 2 กลุ่มภายในสปีชีส์เดียวกัน จะคัดเลือกอัลลีลในโลคัสเดียวกันที่ต่างกัน
ซึ่งอาจเกิดขึ้นในกรณีเช่น ถ้าสปีชีสนั้นมีถิ่นที่อยู่กว้างเทียบกับการเคลื่อนที่ได้ของหน่วยสิ่งมีชีวิตในกลุ่มนั้น
การคัดเลือกขึ้นกับความถี่ (frequency-dependent selection) เป็นสมมติฐานว่า เมื่ออัลลีลหนึ่ง ๆ สามัญมากขึ้น สิ่งมีชีวิตก็จะเสี่ยงสูงขึ้น
ซึ่งสามารถเกิดอาศัยปฏิสัมพันธ์ระหว่างตัวถูกเบียน-ตัวก่อโรค (host-pathogen interaction) ที่เมื่อสิ่งมีชีวิต (ตัวถูกเบียน) มีความถี่อัลลีลที่เป็นตัวป้องกันโรคสูง โรคก็มีโอกาสแพร่ไปมากขึ้นถ้ามันสามารถเอาชัยชนะต่ออัลลีลนั้นได้
การแปรผันทางพันธุกรรม
การแปรผันทางพันธุกรรม
หรือ ความแตกต่างทางพันธุกรรม 
คือความจริงว่า ระบบชีวภาพ ไม่ว่าจะเป็นสิ่งมีชีวิตแต่ละหน่วยหรือทั้งกลุ่มประชากร จะมียีนที่แตกต่างกัน
ซึ่งเป็นมูลฐานของความผันแปรได้ทางพันธุกรรม (genetic variability) ของระบบชีวภาพ
ความแตกต่างทางพันธุกรรมมีมูลฐานจากอัลลีลแบบต่าง ๆ ของยีน
ซึ่งเกิดทั้งภายในและข้ามกลุ่มประชากร โดยอาศัยสิ่งมีชีวิตที่เป็นพาหะยีนแบบต่าง ๆ 
และเกิดเพราะการกลายพันธุ์แบบสุ่ม ซึ่งเป็นความเปลี่ยนแปลงอย่างถาวรในโครงสร้างเคมีของยีน
8 เทพอสูรมังกรฟ้า (แก้ความกำกวม)
8 เทพอสูรมังกรฟ้า สามารถหมายถึง:
ฟุกุฮะระเกียว
ฟุกุฮะระเกียว () อดีตเมืองหลวงโบราณของญี่ปุ่นใน ยุคเฮอัง สร้างขึ้นโดย ไทระ โนะ คิโยะโมะริ ขุนนางที่กำลังเรืองอำนาจในราชสำนักขณะนั้นที่ จังหวัดเฮียวโงะ ในปัจจุบันเมื่อเดือนมิถุนายน พ.ศ. 1723 (ค.ศ. 1180) เพื่อใช้เป็นเมืองหลวงแทน เฮอังเกียว โดยมีฐานะเป็นเมืองหลวงเพียง 6 เดือนก่อนจะย้ายกลับไปยังเฮอังเกียวในปลายปีเดียวกัน
ฟุกุฮะระตั้งอยู่ในหรือใกล้กับ เขตเฮียวโงะ อันเป็นเขตหนึ่งในเมือง โคเบะ เพื่อใช้เป็นที่พำนักของคิโยะโมะริ ใน พ.ศ. 1703 ภายหลังจาก กบฏปีเฮจิ ที่ ตระกูลไทระ ต้องต่อสู้กับตระกูลที่เป็นคู่แข่งทางการเมืองอย่าง ตระกูลมินะโมะโตะ
แคมโบเดียอังกอร์แอร์
สายการบินแคมโบเดียอังกอร์แอร์ () เป็นสายการบินประจำชาติ ของประเทศกัมพูชา มีสำนักงานใหญ่อยู่ที่พนมเปญซึ่งเป็นเมืองหลวง เริ่มให้บริการเชิงพาณิชย์วันที่ 28 กรกฎาคม ค.ศ. 2009 มีรัฐบาลกัมพูชาเป็นเจ้าของ (51%) ร่วมกับสายการบินเวียดนามแอร์ไลน์ (49%) ซึ่งใช้ข้อตกลงการบินโดยใช้รหัสเที่ยวบินร่วมกัน เครื่องบินส่วนใหญ่เช่ามาจากเวียดนามแอร์ไลน์
แคมโบเดียอังกอร์แอร์ ถูกก่อตั้งและให้บริการเต็มรูปแบบในเดือนกรกฎาคม ปี ค.ศ. 2009 โดยรัฐบาลกัมพูชาและเวียดนามแอร์ไลน์ พร้อมเงินทุนหนึ่งร้อยล้านดอลลาร์ ให้บริการชั้นประหยัดและชั้นธุรกิจบน Airbus A321 ส่วน ATR 72 ให้บริการเฉพาะชั้นประหยัด โดยสายการบินนี้มาแทนที่รอยัลแอร์แคมโบดจ์ ซึ่งให้บริการมาตั้งแต่ปี ค.ศ. 2001 ปัจจุบัน แคมโบเดียอังกอร์แอร์ให้บริการเที่ยวบินไปยังจุดหมายต่าง ๆ ในทวีปเอเชีย และมีส่วนช่วยในการพานักท่องเที่ยวมาเยี่ยมชมนครวัด จังหวัดเสียมราฐ
นับตั้งแต่เริ่มให้บริการ แคมโบเดียอังกอร์แอร์ได้กลายมาเป็นผู้ผูกขาดรายใหญ่ของตลาดการบินในประเทศ อย่างไรก็ตาม ในปัจจุบัน สายการบินต้องแข่งขันเที่ยวบินในประเทศกับสามสายการบินเอกชน ได้แก่ แคมโบเดียบายนแอร์ไลน์, บัสซากาแอร์ และสกายอังกอร์แอร์ไลน์แคมโบเดียอังกอร์แอร์ ได้ทำข้อตกลงการบินโดยใช้รหัสเที่ยวบินร่วมกัน กับสายการบินดังต่อไปนี้
ข้อมูลเมื่อธันวาคม ค.ศ. 2016
หวยพัฒนา
บริษัทรัฐวิสาหกิจหวยพัฒนา () หรือ หวยพัฒนา () เป็นรัฐวิสาหกิจที่ขึ้นตรงกับรัฐบาลลาวผ่านกระทรวงการเงิน มีหน้าที่ในการออกสลากเพื่อนำรายได้เข้ารัฐบาล และสนับสนุนกิจกรรมต่างๆของรัฐ (ลักษณะของหน่วยงานนี้เทียบเท่ากับสำนักงานสลากกินแบ่งรัฐบาลของรัฐบาลไทย)
หวยพัฒนาเกิดขึ้นพร้อมกับการเปลี่ยนแปลงการปกครองเป็นระบอบสังคมนิยมคอมมิวนิสต์ เพื่อเป็นการระดมทุนเข้ารัฐบาล 
ก่อตั้งในปี พ.ศ. 2525 โดยประธานประเทศลาว ไกสอน พมวิหาน ตามมติสภารัฐมนตรีที่ 347/ปสล. ลงวันที่ 14 ธันวาคม พ.ศ. 2525 ในชื่อ "คณะหวยพัฒนา" ก่อนจะเปลี่ยนมาเป็นชื่อปัจจุบันในปี พ.ศ. 2540 และในปี พ.ศ. 2545 มีการเปิดโอกาสให้เอกชนเข้ามาร่วมจำหน่ายหวยพัฒนาด้วย 
ปัจจุบัน บริษัทรัฐวิสาหกิจหวยพัฒนา จัดจำหน่ายสลากหลายรูปแบบ เช่น สลากเลข 5 ตัวในวาระสำคัญๆ สลากแบบจดขาย สลากดิจิทัลโดยใช้เครื่องจำหน่ายอัตโนมัติ และสลากแบบ SMS รวมถึงให้บริการรับแทงพนันฟุตบอลแบบถูกกฎหมายอีกด้วย ล่าสุด บริษัทรัฐวิสาหกิจหวยพัฒนาได้ยุติการจำหน่ายสลากแบบจดขายในพื้นที่นครหลวงเวียงจันทน์และปริมณฑล เมื่อวันที่ 31 มีนาคม พ.ศ. 2559 
หวยพัฒนาเป็นที่นิยมของนักเสี่ยงโชคทั้งในประเทศลาวและตามภาคตะวันออกเฉียงเหนือของประเทศไทยอีกด้วย
เมื่อวันที่ 19 มีนาคม พ.ศ. 2550 มีการเปิดอาคารสำนักงานใหญ่ของบริษัทรัฐวิสาหกิจหวยพัฒนา เป็นอาคารชั้นเดียว 2 หลัง อาคาร 2 ชั้น 1 หลัง และอาคารชั้นเดียวตามแบบสถาปัตยกรรมลาว 1 หลัง ต่อเชื่อมกับอาคารเดิมที่ทำการบูรณะเพื่อใช้เป็นโรงพิมพ์สลาก
ปัจจุบัน หวยพัฒนาออกรางวัลทุกวันพุธ เวลา 20:00 น. มีการถ่ายทอดสดผ่านสถานีวิทยุกระจายเสียงแห่งชาติลาว และ สถานีโทรทัศน์แห่งชาติลาว ช่อง 1 (ทชล.1) โดยรูปแบบการออกรางวัลจะคล้ายคลึงกับการออกรางวัลของสลากกินแบ่งรัฐบาลของไทย ผลการออกรางวัลเลข 3 ตัว และ 2 ตัว ของสลากแบบจดขาย สลากดิจิทัลโดยใช้เครื่องจำหน่ายอัตโนมัติ และสลากแบบ SMS จะใช้เลข 3 และ 2 หลักท้ายของผลรางวัลเลข 4 ตัว มาใช้เป็นผลออกรางวัล
ห้องว่าการสำนักนายกรัฐมนตรี มีคำสั่งเมื่อวันที่ 17 สิงหาคม 2560 ให้บริษัทรัฐวิสาหกิจหวยพัฒนาลดการออกรางวัลเป็นสัปดาห์ละครั้ง ยกเลิกการให้บริการรับแทงพนันฟุตบอลและสลาก SMS รวมถึงป้องปรามการจำหน่ายหวยผิดกฎหมายอีกด้วย
โรงเรียนขอนแก่นวิเทศศึกษา
โรงเรียนขอนแก่นวิเทศศึกษา () เป็นโรงเรียนสหศึกษาระดับ ปฐมวัย,ประถมศึกษา,มัธยมศึกษา อยู่ในความดูแลของสำนักงานคณะกรรมการส่งเสริมการศึกษาเอกชน กระทรวงศึกษาธิการ ก่อตั้งเมื่อปี พ.ศ. 2538 มีการเรียนการสอนเป็นสองภาษาเน้นภาษาอังกฤษ
โรงเรียนขอนแก่นวิเทศศึกษาได้จัดตั้งขึ้นเพราะ มหาวิทยาลัยขอนแก่นได้ทำโครงการศึกษาและจัดทำ "แผนลงทุนของจังหวัดขอนแก่น" เมื่อเดือนพฤษภาคม พ.ศ. 2537 สรุปว่า ถึงแม้ว่าจังหวัดขอนแก่นจะมีจุดเด่นเรื่องการเป็นจุดยุทธศาสตร์ของการคมนาคมขนส่งทางบกของภูมิภาคและแหล่งรวมสถาบันการศึกษาระดับ สูงจำนวนมาก รวมทั้งเป็นศูนย์รวมการบริหารราชการและศูนย์บริการการเงินของภูมิภาค แต่จุดอ่อนที่สำคัญประการหนึ่ง คือ ขอนแก่นยังไม่มีโรงเรียนนานาชาติ ทั้งๆที่จังหวัดขอนแก่นมีศักยภาพที่จะเปิดโรงเรียนนานาชาติได้ และได้มีข้อสรุปถึงเรื่องโครงการลงทุนด้านโครงสร้างพื้นฐานและโครงสร้างการสนับสนุนการลงทุนโดยรวมว่า "โครงการโรงเรียนนานาชาติจังหวัดขอนแก่น เป็นมาตรการหนึ่งที่จำเป็นของการพัฒนาจังหวัดขอนแก่น" จนกระทั่งได้จัดตั้งขึ้นเป็นโรงเรียนขอนแก่นวิเทศศึกษา ที่ตำบลบ้านหว้า อำเภอเมืองขอนแก่น จังหวัดขอนแก่น
กีฬาทางน้ำชิงแชมป์โลก 2017
กีฬาทางน้ำชิงแชมป์โลก 2017 (; ) จะมีกำหนดจัดขึ้นที่บูดาเปสต์, ฮังการี ระหว่างวันที่ 14–30 กรกฎาคม ค.ศ. 2017
เมื่อวันที่ 15 กรกฎาคม ค.ศ. 2011 ในการประชุมใหญ่ของฟีน่าที่เซี่ยงไฮ้ มีเมืองที่เสนอตัวเป็นเจ้าภาพมีดังนี้เมืองกว่างโจว ประเทศจีน และมอนทรีออล ประเทศแคนาดา ได้ถอนตัวออกจากการเป็นเจ้าภาพก่อนที่จะมีการลงคะแนน
ผลการลงคะแนน เมืองกวาดาลาฮารา ได้รับเลือกให้เป็นเจ้าภาพในปี ค.ศ. 2017 (คาซาน ได้รับสิทธิให้เป็นเจ้าภาพในปี ค.ศ. 2015) เป็นครั้งแรกที่จัดขึ้นในเม็กซิโก
อย่างไรก็ตามการลดลงของราคาน้ำมันดิบตั้งแต่ช่วงครึ่งหลังของปี ค.ศ. 2014 ได้ส่งผลกระทบต่อการเงินของเม็กซิโก ทางรัฐบาลเม็กซิโกได้ตัดสินใจลดค่าใช้จ่ายและประกาศถอนตัวการเป็นเจ้าภาพในปี ค.ศ. 2017 เมื่อวันที่ 18 กุมภาพันธ์ ค.ศ. 2015
เมื่อวันที่ 11 มีนาคม ค.ศ. 2015 ฟีน่าได้ประกาศเมืองบูดาเปสต์จะเป็นเจ้าภาพในชิงแชมป์โลก 2017 ซึ่งเดิมบูดาเปสต์ได้เป็นเจ้าภาพในปี ค.ศ. 2021
ประเทศเจ้าภาพ
โคดี คริสเตียน
โคดี อัลเลน คริสเตียน (เกิด 15 เมษายน 1995)) เป็นนักแสดงชาวอเมริกัน เขาเป็นที่รู้จักในบทบาท ไมค์ มอนต์โกเมอรี จากเรื่อง "พริตตีลิตเทิลไลเออส์" ทางช่อง Freeform และบทบาท ธีโอ แรเคน จากฤดูกาลที่ 5 และ 6 ในซีรีย์เรื่อง "ทีน วูล์ฟ" ทางช่อง เอ็มทีวี
โคดีมีเชื้อสาย ชนพื้นเมืองอเมริกา เผ่าพีนอบสกอตจากทางแม่ และเติบโตขึ้นในเขตอนุรักษ์ของรัฐเมน
แม่ของเขาเป็นผู้รอดชีวิตจากมะเร็งเต้านม และเขาได้รณรงค์เพื่อหาเงินบริจาคเพื่อการวิจัยมะเร็งเต้านม
โคดีรับบทบาทเป็น ไมค์ มอนต์โกเมอรี น้องชายของ อาเรีย มอนต์โกเมอรี ในเรื่อง "พริตตีลิตเทิลไลเออส์" ทางช่อง Freeform ตั้งแต่ปี 2010 รวมถึงปรากฏตัวในซีรีส์โทรทัศน์ต่างๆ เช่น เรื่อง "ทรู บลัด", "แพทย์มือใหม่ หัวใจเกินร้อย" และ "แบ็ก ทู ยู" กับ ลอรา มาราโน และในภาพยนตร์ปี 2011 เรื่อง "Kill the Irishman" ปี 2013 โคดีได้ร่วมแสดงในภาพยนตร์เรื่อง "The Starving Games" เป็นภาพยนตร์ล้อเลียนภาพยนตร์เรื่อง "เกมล่าชีวิต"
เขาปรากฏตัวในฤดูกาลที่ 5 และ 6 ของซีรีส์ "ทีน วูล์ฟ" ทางช่องเอ็มทีวี รับบทบาทเป็น ธีโอ แรเคน ซึ่งเป็นสัตว์ประหลาด คิเมียรา และ มนุษย์หมาป่า
โรงเรียนมหาไถ่ศึกษาภาคตะวันออกเฉียงเหนือ
โรงเรียนมหาไถ่ศึกษาภาคตะวันออกเฉียงเหนือ () ก่อตั้งเมื่อปี พ.ศ. 2510 เดิมชื่อโรงเรียนมหาไถ่ศึกษาชาย เป็นโรงเรียนในเครือสภาการศึกษาคาทอลิก
โรงเรียนมหาไถ่ศึกษาภาคตะวันออกเฉียงเหนือ สีประจำโรงเรียน : สีแดงหมายถึง ความเสียสละ สีขาวหมายถึง ความรักที่บริสุทธิ์ ต่อเพื่อนมนุษย์ และความจริงใจ
8 เทพอสูรมังกรฟ้า (ละครโทรทัศน์ พ.ศ. 2556)
8 เทพอสูรมังกรฟ้า (อังกฤษ: The Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2556 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย จง ฮั่นเหลียง, คีบ็อม, จาง เหมิง ออกอากาศทางช่อง เหอหนานทีวี ในจีน แต่ในไทย ละครเรื่องนี้จะออกอากาศทางช่องเวิร์คพอยท์
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ
8 เทพอสูรมังกรฟ้า (ละครโทรทัศน์ พ.ศ. 2546)
8 เทพอสูรมังกรฟ้า (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2546 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย ฮู จุน, หลิว อี้เฟย์, หลิน จื้ออิ่ง ออกอากาศทางช่อง CCTV ในจีน
เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ
ภวังค์รัก
"ภวังค์รัก" () เป็นภาพยนตร์ไทยแนวดราม่า ที่ออกฉายในปี พ.ศ. 2557 เขียนบทและกำกับโดย ลี ชาตะเมธีกุล นำแสดงโดย อนันดา เอเวอร์ริ่งแฮม, เจนสุดา ปานโต, อภิญญา สกุลเจริญสุข และประวิทย์ ฮันสเตน กำหนดออกฉายในวันที่ 18 กันยายน พ.ศ. 2557
รายพระนามพระกุลเชษฐ์ในราชวงศ์จักรี
พระกุลเชษฐ์ คือพระบรมวงศ์ที่ทรงดำรงฐานะสูงสุด แบ่งออกเป็น 2 ประเภท คือ
ในที่นี้จะเรียงลำดับพระกุลเชษฐ์ในราชวงศ์จักรี โดยเรียงลำดับตามพระชันษา
เมซีเย 18
Messier 18 หรือ M18 (ยังระบุ NGC 6613) เป็นกลุ่มดาวเปิดในกลุ่มดาวราศีธนู ค้นพบโดย Charles Messier ในปี 1764 และรวมอยู่ในรายชื่อวัตถุคล้ายดาวหาง จากมุมมองของโลก M18 ตั้งอยู่ระหว่างโอเมก้าเนบิวลา (M17) และราศีธนูดาวเมฆ (M24) อายุของมันอยู่ที่ประมาณ 32 ล้านปี อยู่ห่างออกไป 4,900 ปีแสง
แคมโบเดียบายนแอร์ไลน์
สายการบินแคมโบเดียบายนแอร์ไลน์ () เป็นสายการบินของประเทศกัมพูชา ฐานการบินหลักอยู่ที่ท่าอากาศยานนานาชาติพนมเปญ เจ้าของคือบริษัท บายนแอร์ไลน์ จำกัด ซึ่งเป็นบริษัทลูกของจอยแอร์ สายการบินของจีน สายการบินลงทะเบียนให้บริการในเดือนเมษายน ค.ศ. 2014 และได้รับใบอนุญาตทำการเมื่อธันวาคม ค.ศ. 2014 และเปิดให้บริการเที่ยวบินครั้งแรกในวันที่ 31 ธันวาคม ค.ศ. 2014
แคมโบเดียบายนแอร์ไลน์ ก่อตั้งในปี ค.ศ. 2014 เพื่อมาลงทุนในตลาดการบินภายในประเทศที่กำลังเติบโต มีความเกี่ยวข้องกับสายการบินจีน จอยแอร์ และโรงงานผลิตเครื่องบิน AVIC
มีการวางแผนจะนำเข้าเครื่องบิน Xian MA60 จากโรงงาน AVIC ในประเทศจีน และตั้งเป้าให้มีเครื่องบิน 5 ลำ ภายในปลายปี ค.ศ. 2015 และมีการวางแผนระยะยาว โดยจะนำเข้าเครื่องบินอย่างน้อย 20 ลำ ภายในอีก 10 ปีต่อจากนี้
สกายอังกอร์แอร์ไลน์
บริษัท สกายอังกอร์แอร์ไลน์ จำกัด () ซึ่งให้บริการในชื่อ สกายวิงส์เอเชียแอร์ไลน์ (,) เป็นสายการบินของประเทศกัมพูชา มีสำนักงานที่เมืองเสียมราฐ ฐานการบินหลักคือท่าอากาศยานนานาชาติเสียมราฐ สายการบินนี้เกิดจากความร่วมมือกันของกัมพูชาและเกาหลีใต้
ข้อมูลเมื่อเดือนสิงหาคม ค.ศ. 2016
อัปสราอินเตอร์เนชันแนลแอร์
อัปสราอินเตอร์เนชันแนลแอร์ () เป็นสายการบินของประเทศกัมพูชา เริ่มให้บริการวันที่ 8 ตุลาคม ค.ศ. 2014
โรงเรียนฮั่วเคี้ยววิทยาลัย
โรงเรียนฮั่วเคี้ยววิทยาลัย () () เป็นโรงเรียนสหศึกษา เน้นการเรียนการสอนเป็นภาษาจีน ก่อตั้งเมื่อวันที่ 14 ตุลาคม พ.ศ. 2489 ปัจจุบัน เปิดสอนชั้นเตรียมอนุบาล ถึงชั้นมัธยมศึกษาปีที่ 6
โรงเรียนฮั่วเคี้ยววิทยาลัย เป็นโรงเรียนเน้นสอนภาษาจีน สังกัดกลุ่มงานโรงเรียนนโยบายพิเศษ สำนักงานคณะกรรมการส่งเสริมการศึกษาเอกชน กระทรวงศึกษาธิการ ตั้งอยู่เลขที่ 191 ถนนศรีจันทร์ อำเภอเมืองขอนแก่น จังหวัดขอนแก่น แต่เดิมถูกแบ่งเป็นสองโรงเรียนคือ โรงเรียนฮั่วเคี้ยววิทยาลัย และ โรงเรียนอนุบาลราษฎร์อุทิศศึกษา และภายหลังได้ถูกยุบรวมเป็นแห่งเดียวกัน
อสัญกรรมของอดอล์ฟ ฮิตเลอร์
ระหว่างที่กรุงเบอร์ลินกำลังถูกโซเวียตบุกนั้นเอง อดอล์ฟ ฮิตเลอร์ ได้ยิงตัวตายเมื่อวันที่ 30 เมษายน 1945 ในฟือเรอร์บุงเคอร์ ส่วนภรรยาของเขา เอฟา เบราน์ ได้ฆ่าตัวตายด้วยยาพิษไซยาไนด์ ทั้งนี้ ศพของทั้งสองได้ถูกเคลื่อนย้ายไปยังทางออกฉุกเฉินของบังเกอร์ตามคำสั่งเสียของฮิตเลอร์ ทหารนำศพทั้งสองจัดวางในหลุมที่ขุดเตรียมไว้บริเวณด้านหลังทำเนียบนายกรัฐมนตรีไรช์ จากนั้นก็จัดการราดน้ำมันเชื้อเพลิงพร้อมกับจุดไฟเผาเพื่อป้องกันไม่ให้ทหารฝ่ายศัตรูนำไปประจานและกระทำยำยีอย่างเช่นที่เกิดขึ้นกับเบนิโต มุสโสลินี ผู้นำอิตาลี จากบันทึกของพวกโซเวียตระบุว่า ทหารโซเวียตได้ขุดร่างของฮิตเลอร์ขึ้นมา และนำไปฝังไว้ในหลายสถานที่ด้วยกันจนถึงปี 1970 ที่ร่างซึ่งโซเวียตอ้างว่าเป็นของฮิตเลอร์ถูกขุดขึ้นมาเป็นครั้งสุดท้าย ก่อนจะถูกนำไปเผาและโปรยเถ้า
ด้วยรายงานที่มีความแตกต่างกันออกไปที่ได้ระบุสาเหตุการตาย; บางกรณีได้ระบุว่า เขาตายด้วยยาพิษเท่านั้นและอีกบางกรณีหนึ่งคือเขาตายด้วยการใช้ปืนยิงศีรษะตัวเองพร้อมกับกัดแคปซูลบรรจุสารพิษไซยาไนด์ แต่นักประวัติศาสตร์สมัยนั้นได้ปฏิเสธรายงานเหล่านี้เพราะเป็นการโฆษณาชวนเชื่อของสหภาพโซเวียตหรือความพยายามการประนีประนอมเพื่อหาข้อสรุปที่แตกต่างกัน พยานคนหนึ่งได้บันทึกเอาไว้ว่า ศพมีรอยบาดแผลจากการถูกยิงทะลุผ่านปาก แต่ได้รับการพิสูจน์แล้วว่ามันเป็นไปไม่ได้ นอกจากนี้ยังมีข้อถกเถียงเกี่ยวกับกระโหลกศีรษะและกระดูกขากรรไกรที่ถูกขุดขึ้นได้โดยระบุว่าเป็นของฮิตเลอร์จริงหรือไม่
ในปี ค.ศ. 2009 นักวิจัยชาวอเมริกันได้ทำการตรวจดีเอ็นเอบนกระโหลกศีรษะที่เจ้าหน้าที่ของโซเวียตได้เชื่อมั่นมานานแล้วว่าเป็นของฮิตเลอร์แน่ๆ แต่การทดสอบและการตรวจสอบได้พบว่า กะโหลกศีรษะนั้นเป็นของผู้หญิงที่มีอายุน้อยกว่า 40 ปี ส่วนกระดูกขากรรไกรที่ถูกขุดขึ้นมายังไม่ได้รับการตรวจสอบใดๆเลย เท่ากับว่าในปัจจุบันนี้ ยังไม่มีหลักฐานทางวิทยาศาสตร์ใดๆที่ยืนยันถึงการมีอยู่ของร่างของฮิตเลอร์
ไรชส์ฟือเรอร์-เอ็สเอ็ส
ไรชส์ฟือเรอร์-เอ็สเอ็ส () เป็นตำแหน่งและยศของผู้บัญชาการของหน่วยชุทซ์ชตัฟเฟิล (เอ็สเอ็ส) ตำแหน่งนี้ปรากฏอยู่ระหว่างค.ศ. 1925 ถึง 1945 ซึ่งระหว่างค.ศ. 1925 ถึง 1933 นี้เอง "ไรชส์ฟือเรอร์-เอ็สเอ็ส" นี้เป็นเพียงแค่ตำแหน่งหนึ่งเท่านั้น จนกระทั่งในค.ศ. 1934 "ไรชส์ฟือเรอร์-เอ็สเอ็ส" ก็กลายเป็นตำแหน่งควบคู่กับยศ โดยเป็นยศที่สูงที่สุดในเอ็สเอ็สเทียบเท่าได้กับยศจอมพลในเวร์มัคท์
ผู้ที่ดำรงตำแหน่งนี้ยาวนานที่สุดคือไฮน์ริช ฮิมเลอร์ ซึ่งเข้าดำรงตำแหน่งในค.ศ.1929 ขณะที่เขามียศอย่างเป็นทางการในเอ็สเอ็สเป็น "โอเบอร์กรุพเพินฟือเรอร์" ต่อมาในปีค.ศ. 1934 ฮิมเลอร์ก็สถาปนา "ไรชส์ฟือเรอร์-เอ็สเอ็ส" ให้เป็นยศยศหนึ่งของเอ็สเอ็สและเขาใช้ยศใหม่นี้แทนยศเดิมของเขา ฮิมเลอร์จึงมีตำแหน่งและยศเป็น "ไรชส์ฟือเรอร์-เอ็สเอ็ส" ตั้งแต่นั้นมาจนถึงการล่มสลายของนาซีเยอรมนีในค.ศ. 1945
มีผู้ดำรงตำแหน่งนี้อยู่ห้าคนตลอดเวลา 20 ปีที่มีตำแหน่งนี้อยู่ คือ: 
สามคนแรกและคนสุดท้ายดำรงตำแหน่ง "ไรชส์ฟือเรอร์-เอ็สเอ็ส" แต่มียศเป็นอย่างอื่น ในขณะที่ ไฮน์ริช ฮิมเลอร์ มีทั้งยศและตำแหน่งเป็น "ไรชส์ฟือเรอร์-เอ็สเอ็ส"
เบรตต์ ยัง (นักร้อง)
เบรตต์ ชาลส์ ยัง () (เกิด 23 มีนาคม ค.ศ. 1981) เป็นนักร้องและนักแต่งเพลงคันทรีป็อปชาวอเมริกันจากออเรนต์เคาน์ตี รัฐแคลิฟอร์เนีย เขาเคยเป็นพิตเชอร์เบสบอลที่วิทยาลัย และใช้เวลาแต่งเพลงหลังได้รับบาดเจ็บ อีพีชุดแรกของเขาผลิตโดย แดนน์ ฮัฟฟ์ ออกจำหน่ายโดยสังกัดรีพับลิกแนชวิลล์ ในวันที่ 12 กุมภาพันธ์ 2016 ซิงเกิลเปิดตัว "สลีปวิทเอาต์ยู" ออกจำหน่ายในวันที่ 11 เมษายน
ยังเกิดในแอนาไฮม์ ออเรนจ์เคาน์ตี เขาเคยเรียนที่แคลวารีแชเพลไฮสกูลในคอสตาเมซา รัฐแคลิฟอร์เนีย และโอลมิส เออร์วินแวลลีย์คอลเลจ และมหาวิทยาลัยเฟรสโนสเตต เขาเริ่มร้องเพลงช่วงปลายคริสต์ทศวรรษ 1990 เมื่อเขาได้มาร้องแทนนักร้องนำของวงในระหว่างการประชุมชาวคริสเตียนที่ไฮสกูล
ยังเคยเป็นพิตเชอร์ในทีมกีฬาเบสบอลประจำโรงเรียน และนำทีมจนเป็นแชมป์สหพันธ์นักกีฬาระหว่างโรงเรียนแคลิฟอร์เนีย (CIF) เขาเข้าเรียนที่โอลมิสโดยใช้ทุนนักกีฬาเบสบอลในปี ค.ศ. 1999 หลังจากปฏิเสธข้อเสนอจากทีมแทมพาเดวิลเรส์ และมินนีโซตาทวินส์ ในการแข่งขันกีฬาเบลบอลฤดูกาลเดียวในปี ค.ศ. 2000 เขาได้รับจดหมายให้เป็นตัวแทนนักกีฬ่าและได้รับชัยชนะ 2 ครั้ง เซฟได้ 2 ครั้ง เขาเป็นนักกีฬาให้เออร์วินแวลลีย์อีกหนึ่งฤดูกาลก่อนย้ายไปที่เฟรสโน อย่างไรก็ตาม อาชีพนักกีฬาของเขาจบลงหลังจากข้อศอกได้รับบาดเจ็บขณะอยู่ที่เฟรสโนเมื่อปี ค.ศ. 2003
ยังเคยกล่าวว่า เขาได้รับแรงบันดาลใจจากเกวิน เดอกรอว์หลังจากเขาได้ฟังเพลงจากอัลบั้ม "แชเรียต" และตัดสินใจเข้าวงการดนตรี ยังออกอีพีไร้สังกัด ใช้ชื่อตนเองเป็นชื่ออีพี บรรจุเพลงสี่เพลง ในปี ค.ศ. 2007 ออกอีพีชื่อ"เมกบีลีฟ"ในปี ค.ศ. 2011 ตามมาด้วยอัลบั้ม"เบรตต์ ยัง" อัลบั้ม"ออนไฟร์" และ"โบรเคนดาวน์" ในปี ค.ศ. 2012-13
ยังย้ายไปอยู่แนชวิลล์ หลังจากอยู่ในลอสแอนเจลิสนานแปดปี ไม่นานนัก เขาได้เซ็นสัญญากับสังกัดบิกแมชีนเลเบลกรุป ในเดือนสิงหาคม ค.ศ. 2015
ในเดือนกุมภาพันธ์ ค.ศ. 2016 ยังออกอีพีโดยใช้ชื่อตนเอง บรรจุเพลงหกเพลง "สลีปวิทเอาต์ยู" ออกเป็นซิงเกิลแรกจากอีพีในเดือนเมษายน ค.ศ. 2016 ยังเขียนเพลงร่วมกับจัสติน เอบแบช และเคลลี อาร์เชอร์ ซิงเกิลที่สอง "อินเคสยูดิดดึนต์โนว์" ออกในวันที่ 9 มกราคม ค.ศ. 2017 ขึ้นอันดับหนึ่งบนชาร์ตคันทรีแอร์เพลย์ ซิงเกิลที่สาม "ไลก์ไอเลิฟด์ยู" ออกสู่คลื่นวิทยุคันทรีในวันที่ 17 กรกฎาคม ค.ศ. 2017
ในวันที่ 10 กุมภาพันธ์ ค.ศ. 2017 ยังออกสตูดิโออัลบั้มแรกชื่อ "เบรตต์ ยัง" อัลบั้มผลิตโดยแดนน์ ฮัฟฟ์ และจำหน่ายโดยสังกัดบิกแมชีนเลเบลกรุป อัลบั้มเปิดตัวที่อันดับสองบนชาร์ตท็อปคันทรีอัลบั้ม
สโมสรฟุตบอลตแว็นเตอ
สโมสรฟุตบอลตแว็นเตอ (; ) เป็นสโมสรฟุตบอลอาชีพของเนเธอร์แลนด์ ตั้งอยู่ที่เมืองแอ็นสเคอเด ปัจจุบันเล่นอยู่ในเอเรอดีวีซี
ดาบมังกรหยก (ละครโทรทัศน์ พ.ศ. 2543)
ดาบมังกรหยก () เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร อีกเวอร์ชันหนึ่ง ออกอากาศทางช่อง TVB ในประเทศจีน ส่วนในประเทศไทย จะออกอากาศทางช่อง 3 นำแสดงโดย อู๋ ฉีหัว, หลี จือ, เสอ ซือม่าน, หลิว ซงเหริน, หมี เสว่ ละครเรื่องนี้เป็นละครภาคต่อของ มังกรหยก ตอน กำเนิดเอี้ยก้วย
ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล
รามเกียรติ์ (ละครโทรทัศน์)
รามเกียรติ์ () เป็นละครโทรทัศน์ที่สร้างขึ้นในปี ค.ศ. 2013 กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา นำแสดงโดย กากัน มาลิค, เนหา ซากัม ออกอากาศทางช่องซีหนัง ออกอากาศทุกวันเสาร์ - อาทิตย์ เวลา 19.00 น. เริ่มออกอากาศตอนแรกในวันที่ 16 กันยายน พ.ศ. 2560 ปัจจุบันเปลี่ยนเวลาออกอากาศเป็นเวลา 17: 00 น. เริ่มตั้งแต่ 4 พฤศจิกายน พ.ศ. 2560 เป็นต้นไป
เหตุเกิดเมื่อพระราม พระลักษมณ์ และนางสีดาออกเดินป่า แล้วทศกัณฐ์ก็มาลักพานางสีดาไปตามคำยุยงของนางสำมนักขา หลังจากนั้น ทหารเอกทั้งห้า จึงเกิดตามกันไป ได้แก่ หนุมานเกิดจากเหล่าศาสตราวุธของพระอิศวรไปอยู่ในครรภ์นางสวาหะ สุครีพเกิดจากพระอาทิตย์แล้วโดนคำสาปฤๅษีที่เป็นพ่อของนางสวาหะ องคตเป็นลูกของพาลีที่เป็นหลานของสุครีพ ชมพูพาน เกิดจากการชุบเลี้ยงของพระอินทร์ นิลพัทเป็นลูกของพระกาฬ ฝ่ายพระรามและฝ่ายทศกัณฐ์ได้ทำศึกชิงนางสีดา จนไพร่พลฝ่ายยักษ์ล้มตายเป็นจำนวนมาก และสุดท้ายทศกัณฐ์เองก็ถูกพระรามฆ่าตายเช่นเดียวกัน
โรงเรียนชุมชนบ้านโนนเจริญ
โรงเรียนชุมชนบ้านโนนเจริญ เป็นโรงเรียนในบุรีรัมย์ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนชุมชนบ้านโนนเจริญ เดิมมีชื่อว่าโรงเรียนบ้านโนนเจริญ ปัจจุบันตั้งอยู่หมู่ที่ 2 ตำบลโนนเจริญ อำเภอบ้านกรวด จังหวัดบุรีรัมย์ ได้ทำพิธีเปิดทำการสอนเมื่อวันที่ 14 มิถุนายน พ.ศ. 2502 โดยมี นายสัญชัย เธียรวรรณ ปลัดอำเภอโทเป็นหัวหน้ากิ่งอำเภอบ้านกรวดเป็นประธานพิธี มีคำสั่งให้ นายประจักษ์ รัตนกาญจน์ ดำรงตำแหน่งครูใหญ่ ปัจจุบันมี นายองอาจ วัชเรนทร์วงศ์ ดำรงตำแหน่งผู้อำนวยการโรงเรียน
เบสบอลทีมชาติเยอรมนี
เบสบอลทีมชาติเยอรมนี () เป็นทีมเบสบอลระดับทีมชาติของประเทศเยอรมนี เป็นตัวแทนของประเทศเยอรมนีในการแข่งขันเบสบอลระดับนานาชาติเช่น เบสบอลเวิลด์คัพ เป็นต้น
เอฟเอคอมมิวนิตีชีลด์ 2017
การแข่งขันฟุตบอลเอฟเอคอมมิวนิตีชีลด์ 2017 จัดมาเป็นครั้งที่ 95 ของ เอฟเอคอมมิวนิตีชีลด์ เป็นการแข่งขันฟุตบอลประจำปีโดยทีมที่ผ่านเข้ามาเล่นนั้นคือ แชมป์พรีเมียร์ลีก ฤดูกาล 2016–17 คือ เชลซี แข่งขันกับแชมป์เอฟเอคัพ ฤดูกาล 2016–17 อาร์เซนอล โดยการแข่งขันถูกจัดขึ้นในวันที่ 6 สิงหาคม ค.ศ. 2017 ณ สนามกีฬาเวมบลีย์
เมื่อวันศุกร์ที่ 23 มิถุนายน ค.ศ. 2017, ได้รับการยืนยันว่าเงินรางวัลที่ได้รับจาก คอมมิวนิตี ชีลด์ จะมอบให้กับผู้ประสบเหตุไฟไหม้อาคาร เกรนเฟลล์ ทาวเวอร์. แมตช์นี้เป็นการย้อนรอยของ เอฟเอคอมมิวนิตีชีลด์ 2015, โดยเป็น อาร์เซนอล ชนะ 1-0
นอกจากานี้ยังเป็นการโคจรกลับมาพบกันอีกครั้งของ เอฟเอคัพ รอบชิงชนะเลิศ 2017 ซึ่งเป็นทางฝั่งอาร์เซนอลเอาชนะไปได้ 2-1 เมื่อช่วงต้นปีนี้
โดยการแข่งขันครั้งนี้ ได้แข่งขันภายใต้กติกาใหม่ คือ เมื่อครบการแข่งขันในเวลาปกติ 90 นาที (รวมไปถึงการทดเวลาบาดเจ็บ) หากทั้งคู่เสมอกัน ต้องมีการดวลจุดโทษตัดสิน และยังเป็นการดวลจุดโทษในรูปแบบใหม่ คือ "เอบีบีเอ" (ABBA) คือ เปลี่ยนจากให้ผู้เล่นแต่ละสโมสรยิงสลับกันฝ่ายละ 1 คน มาเป็นผู้เล่นสโมสรแรกยิงไปก่อน จากนั้นจึงเปลี่ยนมาเป็นผู้เล่นของอีกสโมสรยิงติดต่อกันถึง 2 คน และสลับกันไปแบบนี้ไปเรื่อย ๆ จนกว่าจะมีผู้ชนะ โดยเป็นการทดลองใช้กติกานี้จากสหพันธ์ฟุตบอลยุโรป (ยูฟ่า) ที่อ้างถึงผลการศึกษาว่า หากผู้เล่นจากสโมสรแรกยิงเข้า สโมสรนั้นมีโอกาสชนะมากถึงร้อยละ 60 เพื่อให้การแข่งขันสูสีและมีลุ้นมากขึ้น
ทรัมป์ทาวเวอร์
ทรัมป์ทาวเวอร์ () เป็นตึกระฟ้าที่มีจำนวน 58 ชั้น ความสูง 664 ฟุต (220 เมตร) ที่มีการใช้งานหลากหลายรูปแบบตั้งอยู่ที่ 721–725 Fifth Avenue ระหว่างถนนที่ 56 และ 57 ในไมด์ทาวน์ แมนแฮตตัน, นครนิวยอร์ก โดยทำหน้าที่เป็นสำนักงานใหญ่ของเดอะทรัมป์ ออร์แกไนเซชั่น นอกจากนี้ยังเป็นที่อยู่อาศัยแบบPenthouse คอนโดมิเนียม ของผู้พัฒนาอาคาร โดนัลด์ ทรัมป์ ประธานาธิบดีสหรัฐ คนที่ 45 ผู้ซึ่งเป็นนักธุรกิจและนักพัฒนาอสังหาริมทรัพย์ในขณะที่หอคอยได้รับการพัฒนาขึ้น มีสมาชิกของครอบครัวทรัมพ์หลายคนยังอาศัยอยู่ในอาคารด้วย หอคอยตั้งอยู่บนพล็อตที่เคยเป็นที่ตั้งของห้างสรรพสินค้าชั้นนำ Bonwit Teller
ผู้ออกแบบอาคารนี้ คือ เดอร์ สคัตต์ ของ Der Scutt of Poor, Swanke, Hayden & Connell และพัฒนาโดย Trump และ Equitable Life Assurance Company (ปัจจุบันเปลียนชื่อเป็น AXA Equitable Life Insurance Company ในปี ค.ศ. 2004) แม้จะมีการตั้งอยู่ใน Midtown Manhattan เขตพื้นที่พิเศษ ทาวเวอร์ได้รับการอนุมัติเพราะถูกสร้างขึ้นเป็นการใช้งานแบบผสมผสาน
กีฬารักบี้ 7 คนในโอลิมปิกฤดูร้อน
กีฬารักบี้ 7 คน () ได้รับการบรรจุให้กลับมาเป็นกีฬาที่ใช้แข่งขันในโอลิมปิกอย่างเป็นทางการอีกครั้งและจะแข่งขันครั้งแรกในโอลิมปิกฤดูร้อน 2016 โดยเป็นการแข่งขันรักบี้ 7 คน มีการแข่งขัน 2 ประเภท คือ ชายและหญิง โดยการบรรจุเข้าแข่งขันโอลิมปิกครั้งนี้เกิดขึ้นจากการประชุมคณะกรรมการโอลิมปิกสากล ครั้งที่ 121 ที่โคเปนเฮเกน เมื่อเดือนตุลาคม พ.ศ. 2552
เพื่อนรักหักเหลี่ยมโหด
เพื่อนรักหักเหลี่ยมโหด () เป็นละครโทรทัศน์ที่สร้างขึ้นในปี พ.ศ. 2542 กล่าวถึงเรื่องราวของเพื่อนรักทั้งสองคนที่ต้องหักเหลี่ยม เฉือนคมกัน นำแสดงโดย หลอ เจียเหลียง, ก๊วะ จิ้งอัน, เฉิน จิ้งหง, กู่ เทียนเล่อ ออกอากาศทางช่อง TVB ในประเทศจีน ละครเรื่องนี้มีภาคต่อคือเรื่อง เพื่อนรักหักเหลี่ยมโหด ภาค 2
โรงเรียนเมธีพิทยา
โรงเรียนเมธีพิทยา (อังกฤษ: Metheepittaya School) เป็นโรงเรียนขนาดเล็ก สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ หมู่ 7 ตำบลท่าฬ่อ อำเภอเมืองพิจิตร จังหวัดพิจิตร
โรงเรียนเมธีพิทยา ก่อตั้งขึ้นโดย ท่านเจ้าคุณเมธีธรรมประนาท เมื่อวันที่ 24 มิถุนายน พ.ศ. 2499 ในบริเวณวัดท่าฬ่อ โดยเปิดทำการสอนตั้งแต่ชั้นประถมศึกษา ถึงระดับชั้นมัธยมศึกษาตอนต้น 1 เมษายน พ.ศ. 2532 กระทรวงศึกษาธิการพิจารณาเห็นชอบ รับโอนโรงเรียนเมธีพิทยาเข้าสังกัดกองการมัธยมศึกษา กรมสามัญศึกษา กระทรวงศึกษาธิการ ปัจจุบันเปิดทำการสอนตั้งแต่ระดับชั้นมัธยมศึกษาปีที่ 1 ถึง ชั้นมัธยมศึกษาปีที่ 6 สังกัดสำนักงานเขตพื้นที่การศึกษามัธยมศึกษา เขต 41
เสมาธรรมจักรอยู่เหนือลูกโลก โดยมีรังสีเปล่งประกายเจิดจ้า มีความหมายคือ
รวมความว่า "การศึกษาคือความเจริญงอกงามของชีวิต ที่ให้ความรู้กว้างไกล"
ม.ธ.
เขียว เหลือง : มีความหมายคือ
โลโก ปตฺถมฺภิกา เมตฺตา แปลว่า เมตตาเป็นเครื่องค้ำจุนโลก
เรียนดี กีฬาเด่น เน้นสิ่งแวดล้อม เพียบพร้อมคุณธรรม น้อมนำเศรษฐกิจพอเพียง
เพื่อนรักหักเหลี่ยมโหด ภาค 2
เพื่อนรักหักเหลี่ยมโหด ภาค 2 () เป็นละครโทรทัศน์ที่สร้างขึ้นในปี พ.ศ. 2542 กล่าวถึงเรื่องราวของเพื่อนรักทั้งสองคนที่ต้องหักเหลี่ยม เฉือนคมกัน นำแสดงโดย หลอ เจียเหลียง, ก๊วะ จิ้งอัน, เฉิน จิ้งหง, กู่ เทียนเล่อ ออกอากาศทางช่อง TVB ในประเทศจีน ส่วนในไทย จะออกอากาศทางช่อง 3 แฟมิลี่ ละครเรื่องนี้เป็นภาคต่อของละครเรื่อง เพื่อนรักหักเหลี่ยมโหด
ละครเรื่องนี้ดำเนินเรื่องต่อจากภาคแรก เมื่อความอาฆาตพยาบาทและความสัมพันธ์ของเพื่อนรัก 3 คน เย่หยงเทียน หม่าจื่อเฉียง และสี่เหวินเปียว ที่แทบไม่มีอะไรเหมือนกันเลย แต่เมื่อทั้งหมดต้องมาทำธุรกิจร่วมกันทำให้เกิดเรื่องราวที่บานปลาย เมื่อความดีปะปนกับความเลว ความรักของหนุ่มสาว มิตรภาพของเพื่อน จนลงเอยด้วยการเสียชีวิตของใครบางคน เรื่องราวผันแปรมากขึ้นเมื่อมี จางจื่อลี่ น้องชายของสี่เหวินเปียว, มิเชล น้องสาวต่างมารดาของจางจื่อลี่ บิดาของจางจื่อลี่ ผู้ไร้ความรับผิดชอบต่อเมียและลูกแต่หวังใช้ประโยชน์จากลูก รวมถึงเหม่ยนา แฝดน้องของอาซิง ผู้หญิงที่เคยเป็นตัวแปรของความรักระหว่างเพื่อน แต่เหม่ยนามีนิสัยแตกต่างกับพี่สาว เหม่ยนาหวังจะแก้แค้นแทนอาซิงพี่สาวที่เสียชีวิต แต่กลับทำให้เย่หยงเทียนที่เคยเป็นแฟนอาชิงมาก่อน ตกหลุมรักเหม่ยนาอย่างแท้จริง
เพื่อนรักเพื่อนแค้น
เพื่อนรักเพื่อนแค้น () เป็นละครโทรทัศน์ที่สร้างขึ้นในปี พ.ศ. 2534 กล่าวถึงเรื่องราวของเพื่อน 2 คนที่มิตรภาพแตกหัก นำแสดงโดย หลี่ หมิง, เวิน เจ้าหลุน, โจว ไห่เม่ย ออกอากาศทางช่องทีวีบีในจีน แต่ในไทย ละครเรื่องนี้จะออกอากาศทางช่อง 3 แฟมิลี่
เฉิน หลาง และเกาเทียนจุ้น เป็นเพื่อนรักกันตั้งแต่สมัยเรียนชั้นประถม เนื่องจากพ่อของเฉินหลังเชื่อคำหมอดูว่าเขาจะเป็นคนทำให้แม่เจ็บป่วย จากจุดนี้เองทำให้เขากับพ่อห่างเหินกันตลอด ในที่สุดเมื่อเรียนจบชั้นมัธยมปลายเขาจึงได้ตัดสินใจหนีไปใช้ชีวิตอยู่ที่ ไต้หวัน ที่นั่นเองเขาได้พบกับอาเหมย นักร้องสาวและได้อยู่กินกันจนมีลูกชาย 1 คน แต่เนื่องจากอุปนิสัยของเฉินหลาง ความเป็นคนไม่มีหลักแหล่งทำให้อาเหมยตัดสินใจทิ้งเขาและลูกไป ซึ่งเป็นจังหวะเดียวกันกับที่เฉินหง น้องสาวคนเดียวได้ไปตามหาเขาเพื่อให้เขากลับมาคืนดีกับพ่อโดย มีเพื่อนสนิทชาวไต้หวันชื่อว่า เสิ่นเหวินอี้ คอยให้ความช่วยเหลือจนเธอตามหาเขาจนพบ ซึ่งความดีของอาหลังนั้นทำให้เหวินอี้แอบประทับใจเขาอยู่เงียบๆ
เมื่อกลับมาที่ฮ่องกง ทิฐิที่เขากับพ่อต่างมีทำให้ความสัมพันธ์ก็ยังห่างเหินแม้ทุกๆคนในบ้านจะคอย ช่วยเหลือแล้วก็ตาม ในที่สุดอาหลังก็ตัดสินใจไปทำงานคุมก่อสร้างที่บริษัทของเถียนสู้ไถ่ นักธุรกิจชื่อดัง โดยไม่ยอมทำงานให้กับร้านของพ่อตนเอง ณ ที่นี่เองเขาก็ได้กลับมาพบกับเกาเทียนจุ้นอีกครั้ง เกาเทียนจุ้นเป็นวิศวกรที่มีความสามารถและมีความก้าวหน้าแต่ก็ไม่ได้แสดงท่า ทีรังเกียจอาหลางที่เป็นเพียงโฟร์แมนแต่อย่างใด จนต่อมา เขาได้กลับไปช่วยงานพ่อ และได้พบกับสาวเวียดนามอพยพ จ่านเฉียว จนเกิดความรักขึ้นท่ามกลางความไม่เห็นด้วยของพ่อและเพื่อนชายของจ่านเฉียว เพราะชาวอพยพเพียงต้องการอาศัยฮ่องกงเป็นที่พักชั่วคราวก่อนจะไปประเทศที่ 3 แต่ในที่สุดจ่านเฉียวก็ได้ช่วยเหลือเสี้ยวฉวน จนเขายอมรับเธอในที่สุด แต่เมื่อความรักของเธอกับเขากำลังจะก้าวหน้า จ่านเฉียวได้รับอนุญาตให้ไปออสเตรเลียเธอจึงมาขอให้อาหลางไปอยู่ที่นั่นกับ เธอ ยังไม่ทันที่จะตัดสินใจเสี้ยวฉวนก็เกิดป่วยหนักทำให้เขาไม่สามารถทอดทิ้งพ่อ ไปได้ จึงทำให้ความรักของเขา ต้องจบลง ซึ่งสร้างความเสียใจให้กับอาหลางเป็นอย่างยิ่ง
กีฬาฟุตซอลในซีเกมส์ 2017
การแข่งขันฟุตซอลในกีฬาซีเกมส์ 2017 ใน กัวลาลัมเปอร์ จัดขึ้นที่ สนามกีฬาพานาโซนิค ใน ชาห์อาลัม.
จอมนางวังต้องห้าม 3
จอมนางวังต้องห้าม 3 (, หรือ "กงสั่วเหลียนเฉิง") สร้างขึ้นในปี พ.ศ. 2557 เป็นละครภาคที่ 3 ของละครชุด "จอมนางวังต้องห้าม" เป็นภาคต่อจากละครเรื่อง จอมนางวังต้องห้าม 2 โดยละครจะเล่าเรื่องย้อนกลับไปในรัชสมัยจักรพรรดิเฉียนหลง (ชิงเกาจงฮ่องเต้) แห่งราชวงศ์ชิง (หรือแมนจู) เนื้อหากล่าวถึงโชคชะตาที่พลิกผันของสองหนุ่มสาว "เหลียนเฉิง" และ "เหิงไท่" นำแสดงโดย หยวน ซานซาน,ลู่ อี้ ละครเรื่องนี้ออกอากาศทางช่องเหอหนานทีวีในจีน แต่ในไทยจะออกอากาศทางช่องเวิร์คพอยท์
ละครเรื่องนี้กล่าวถึง "เหลียนเฉิง" ผู้หญิงที่โชคชะตาเล่นตลก ถูกแม่ทิ้งแต่เด็ก ด้วยเหุตผลว่าเธอต้องคลอดลูกชายเท่านั้น! เพื่อกอบกู้ศักดิ์ศรีจึงนำเด็กชาย (เหิงไท่) มาอ้างว่าเป็นลูกชาย นับแต่นั้นมาโชคชะตาของสองหนุ่มสาวก็เปลี่ยนไปตลอดกาล
และ "เหลียนเฉิง" หญิงสาวที่เติบโตในหอคณิกา แต่แท้จริงเธอคือลูกสาวแม่ทัพใหญ่ เพราะถูกสลับสับเปลี่ยนตัวกับ เหิงไท่ ซึ่งก็เป็นชายคนรักของเธอ พร้อมทั้งยังเป็นลูกแม่ทัพใหญ่
เหลียนเฉิง ได้เข้าไปอยู่ที่บ้านแม่ทัพในฐานะเมียรองของเหิงไท่ แต่ชีวิตรักของทั้งคู่ไม่ได้โรยด้วยกลีบกุหลาบต้องฟันฝ่าอุปสรรคเพื่อพิสูจน์รักแท้ จนเธอได้ฉายาว่า จอมนางแห่งวังต้องห้าม
มหัศจรรย์กระบี่เจ้าพิภพ
มหัศจรรย์กระบี่เจ้าพิภพ ()
เป็นละครโทรทัศน์ที่สร้างขึ้นในปี พ.ศ. 2556 แนวโรแมนติกแฟนตาซี กล่าวถึงเรื่องราวของกระบี่วิเศษที่เหล่าจอมยุทธทั้งยุทธภพต้องการ นำแสดงโดย หลี่ อี้เฟิง, หยาง มี่, เจ้า เจินหยู ออกอากาศทางช่อง เหอหนานทีวี ในจีน แต่ในไทย ละครเรื่องนี้จะออกอากาศทางช่องเวิร์คพอยท์
เรื่องราวทั้งหมดเกิดขึ้นในสมัยราชวงศ์ถัง โดยมีผู้ฝึกยุทธหนุ่มผู้หนึ่งถูกวิญญาณในกระบี่มารเข้าสิงตั้งแต่เด็ก และเติบโตขึ้นโดยไม่มีครอบครัว จนกระทั่งวันหนึ่งได้พบกับจอมยุทธหญิงผู้หนึ่งและเหล่าจอมยุทธผู้กล้า การเดินทางเพื่อหลีกหนีจากโชคชะตาและพิทักษ์โลกจึงได้เริ่มขึ้น
บัสซากาแอร์
บัสซากาแอร์ () เป็นสายการบินสำหรับขนส่งผู้โดยสารของประเทศกัมพูชา เริ่มให้บริการเที่ยวบินแรกในวันที่ 1 ธันวาคม ค.ศ. 2014 และเปิดเที่ยวบินระหว่างประเทศในวันที่ 1 พฤษภาคม ค.ศ. 2015 พร้อมเครื่องบิน Airbus 320-214 สองลำ ปัจจุบันให้บริการเที่ยวบินพนมเปญ-เสียมราฐทุกวัน และเที่ยวบินพนมเปญ-มาเก๊า
ชื่อเดิมคือ พีพีแอร์ และได้เปลี่ยนมาเป็น "บัสซากาแอร์" ดำเนินการร่วมกับบริษัทนากาในการบริการเที่ยวบินเช่าเหมาไปจีน ใบประกอบการถูกมอบให้บัสซากาแอร์ เมื่อวันที่ 6 ตุลาคม ค.ศ. 2014
ข้อมูลเมื่อเดือนสิงหาคม ค.ศ. 2016